Diari Oficial de la Generalitat Valenciana


Sumari del DOGV 6678, del 26-12-2011 (2011/12000)

ORDRE 9/2011, de 19 de desembre, de la Conselleria d'Infraestructures, Territori i Medi Ambient, per la qual es declara una reserva de fauna silvestre a la Comunitat Valenciana.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/12/19/9/dof/vci/html**

### Dades del document

Número de DOGV
:   6678

Data del DOGV
:   26-12-2011

Secció del DOGV
:   I. DISPOSICIONS GENERALS

Número del document
:   2011/12524


Data del document
:   19-12-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Villena
    * fauna
    * legislació
    * protecció de la fauna
    * reserva natural

ORDRE 9/2011, de 19 de desembre, de la Conselleria d'Infraestructures, Territori i Medi Ambient, per la qual es declara una reserva de fauna silvestre a la Comunitat Valenciana. [2011/12727]
PREÀMBUL
Mitjançant el Decret 32/2004, de 27 de febrer, del Consell, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció, regula en l'article 12 la figura de reserva de fauna silvestre, a fi de dotar d'un règim de protecció específic a aquells espais d'extensió xicoteta que continguen poblacions excepcionals d'espècies de fauna silvestre, alberguen temporalment algunes d'aquestes espècies en fases vitals crítiques per a la seua supervivència o siguen objecte de treballs continuats d'investigació.
La reserva que es declara compleix aquests criteris, per tant es considera un espai d'especial interés per a les espècies que s'allisten en l'annex.
Per això, i en virtut del que estableix l'article 28.e) de la Llei 5/1983, de 30 de desembre, del Consell, i una vegada complits els tràmits establits en l'article 12 del Decret 32/2004, de 27 de febrer, del Consell, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció,
ORDENE
Article 1. Declaració de reserva de fauna silvestre
1. Es declara reserva de fauna silvestre la parcel·la els límits de la qual estan definits en l'annex d'aquesta ordre, amb el nom Alhorines-Enerstar.
2. S'aproven les seues normes de protecció, el contingut de les quals està constituït per les limitacions d'ús i actuacions de conservació previstes en l'annex d'aquesta ordre.
Article 2. Gestió de la reserva
1. La gestió de la reserva de fauna silvestre és responsabilitat del propietari sota la supervisió del personal tècnic dels serveis territorials de la conselleria competent en matèria de medi ambient. Els propietaris de les reserves de fauna silvestre queden subjectes a les limitacions d'ús i han d'executar les actuacions previstes en les normes de protecció. En tot cas, aquestes actuacions s'han de dur a terme en aquelles èpoques de l'any en què les molèsties a la fauna siguen menors. Per a qualsevol actuació de gestió que puga afectar el domini públic hidràulic és d'aplicació el que disposa la legislació d'aigües vigent.
2. La conselleria competent en matèria de medi ambient podrà subvencionar les actuacions de conservació d'aquesta.
Article 3. Autoritzacions
1. Si les actuacions de conservació afecten el domini públic hidràulic han de tenir l'autorització prèvia de l'organisme de conca competent.
2. L'alçament excepcional de les limitacions establides en aquesta ordre correspon als serveis territorials de la conselleria competent en matèria de medi ambient.
3. No obstant això, per a dur a terme actuacions de conservació o alçar limitacions que afecten espècies en perill d'extinció és necessari, d'acord amb el que disposa l'article 15.5 del Decret 32/2004, de 27 de febrer, del Consell, pel qual es crea i regula el Catàleg valencià d'espècies de fauna amenaçades i s'estableixen categories i normes per a la seua protecció, l'autorització de la direcció general competent en matèria de biodiversitat.
Article 4. Senyalització de la reserva
En els principals accessos a la reserva s'han d'instal·lar senyals indicadors segons el model determinat per la conselleria competent en matèria de medi ambient.
DISPOSICIÓ FINAL
Única. Entrada en vigor
Aquesta ordre entrarà en vigor l'endemà de la publicació en el Diari Oficial de la Comunitat Valenciana.
València, 19 de desembre de 2011
La consellera d'Infraestructures, Territori i Medi Ambient,
ISABEL BONIG TRIGUEROS
Annex
Reserva de Fauna Silvestre: Alhorines-Enerstar
Límits: la reserva se situa al polígon 75, parcel·la 15, subparcel·la A al terme municipal de Villena, província d'Alacant.
Superfície projectada: 12,75 ha.
Terme municipal: Villena.
Titularitat: Enerstar, SA.
Espècies prioritàries: xoriguer petit (Falco naumanni), esparver cendrós (Circus pygargus), sisó (Tetrax tetrax).
Normes de protecció:
1. Limitacions d'ús
Queden prohibides les actuacions següents:
a) Modificar els usos del sòl, canviar o transformar el cultiu de cereal.
b) Utilitzar pesticides, herbicides o altres productes químics que resulten perjudicials per a les aus estepàries.
c) Capturar sense autorització o molestar qualsevol exemplar de fauna silvestre.
d) Circular amb vehicles de motor aliens a la propietat per la reserva.
e) Modificar o instal·lar tanques o altres estructures.
2. Actuacions de conservació
a) Fer un seguiment de les aus estepàries nidificants.
b) Instal·lar un cartell informatiu.


Còpia Permalink ELI